cyanic-selkie/wikianc huggingface dataset:
סטרייפ
החברה הוקמה בפאלו אלטו ב-2010 על ידי האחים האירים פטריק וג'ון קוליסון. ב-2011 פנו מייסדיה לאילון מאסק ופיטר ת'יל וגייסו בהובלתם הון ראשוני בסך 2 מיליון דולר, יחד עם קרנות הון הסיכון סקוויה קפיטל ואנדרסן הורוביץ. סכומים נוספים גויסו לאורך שנות פעילותה, כשב-2021 גייסה החברה לפי שווי של כ-95 מיליארד דולר ובכך הייתה לחברת הסטארט-אפ האמריקאית בעלת השווי הגבוה ביותר.
קלואי קרדשיאן
ביוגרפיה
בשנת 2007, היא ומשפחתה החלו לככב בתוכנית הריאליטי "משפחת קרדשיאן".
קלואי גם משתתפת בסדרות הספין אוף של התוכנית: "קורטני וקלואי לוקחות את מיאמי", "קלואי ולמאר" ועוד. בשנת 2016 השיקה קרדשיאן ליין של מכנסי denim הנקרא "GOOD AMERICAN". יחד עם אחיותיה קים וקורטני, קלואי מעורבת גם בתעשיית האופנה. בעבר הייתה שותפה יחד עם אחיותיה בבוטיק "DASH" עד שסגרו אותו והן השיקו יחד כמה קולקציות בגדים שונות ובשמים.
בשנת 2012 הנחתה את העונה השנייה של התוכנית "אקס פקטור" בגרסתה האמריקאית יחד עם מריו לופז.
בשנת 2016 הנחתה תוכנית אירוח בשם "קוקטיילים עם קלואי" ששודרה בערוץ FYI.
חיים אישיים
באפריל 2015, היא ביקרה בישראל יחד עם אחותה קים, בעלה קניה וסט ובתם בכנסייה הארמנית בירושלים כדי להטביל את בתם.
קרדשיאן החלה לצאת עם שחקן הכדורסל טריסטן תומפסון בשנת 2016. קרדשיאן ילדה בת, טרו תומפסון, ב-12 באפריל 2018, על רקע מחלוקת לאחר שנמצא כי תומפסון בגד בקרדשיאן במהלך הריונה. בפברואר 2019, קרדשיאן ותומפסון נפרדו לאחר שנחשף כי תומפסון בגד כביכול בקרדשיאן עם חברתה הטובה דאז של אחותה למחצה, קיילי ג'נר, ג'ורדן וודס באוגוסט 2020, הם חידשו את מערכת היחסים שלהם לאחר שהוכנסו יחד להסגר במהלך מגפת הקורונה. ביוני 2021, דווח שהם נפרדו שוב. ביולי 2022, פורסם כי קרדשיאן ותומפסון מצפים לתינוק באמצעות פונדקאות. ביולי 2022 נולד בנם.
טוראקו שאלו
טוראקו שאלו (שם מדעי: Tauraco schalowi) הוא עוף טרופי ממשפחת הטוראקיים החי ברחבי אפריקה הטרופית. הוא קרוי על שם החוקר הגרמני הרמן שלאו (Herman Schalow).
עוף זה מגיע לאורך 41–44 סנטימטר ושוקל 270 גרם. הוא בעל כסות נוצות ירוקה-נחושתית עם זנב וכנפיים כחולים כהים, עיניים מוקפות טבעת אדומה וכנפיים קצרות, מעוגלות ואדומות בוהקות.
הטורקו מצוי בטבע ביערות גשם בזמביה, מרכז אנגולה, הרפובליקה הדמוקרטית של קונגו, רמות דרום קניה, צפון ומערב טנזניה ומערב מלאווי. הוא נמצא לעיתים גם בבוצואנה, נמיביה וזימבבואה לצד נהרות הזמבזי ונהר קואנדו (Cuando River). הוא מצוי גם ברמות ויערות ההר של דרום אפריקה המרכזית. בחלק מתחומי מחייתו הוא מצוי לצד קרובו, טוראקו ליווינגסטון (Tauraco livingstonii).
מין זה הוא אוכל פירות שונים ביער, אותם הוא קוטף בקבוצות גדולות. כאשר לטוראקו ישנם גוזלים הוא יגוון בחרקים מלאי חלבון. כמו קרוביו הוא עוף מונוגמי כאשר שני הזוויגים מטפלים בגוזליהם, בדרך כלל שניים, עד לגיל שלושה שבועות.
1704 בצרפת
1704 בצרפת הייתה השנה בה ציינה צרפת 717 שנות לאום
בוז'נה נימצובה
בּוֹזֶ'נָה ניֶמצוֹבָה (בצ'כית: Božena Němcová; בפברואר 1820 בווינה – 21 בינואר 1862 בפראג), הייתה סופרת צ'כית בתקופת המאוחרת של התחייה הלאומית הצ'כית.
תולדות חייה
בוז'נה נימצובה נולדה בשנת 1820 בשם ברבורה פנקלובה (Barbora Panklová) בווינה. הייתה בתם של יוהאן פנקל וטרזיה נובוטנה. בילדותה נימצובה התגוררה בקרבת העיירה הקטנה רטיבור'יצה (Ratibořice) עם סבתה מגדלנה נובוטנה (Novotná). סבתה הייתה דמות חשובה מאוד בחייה ונימצובה כתבה מאוחר יותר את הרומן המפורסם ביותר שלה בהשראתה.
כשהיא הייתה בת 17, נישאה ליוסף נימץ, שעבד כפקיד מכס בכיר, והיה מבוגר ממנה בחמש עשרה שנים. את השידוך סידרו הוריה של נימצובה. בשנים 1843-1847 הזוג התגורר בדומז'ליצה ובתקופה זו נימצובה החלה לכתוב את יצירותיה.
הנישואים לא היו מאושרים ובני הזוג לא הבינו אחד את השנייה. מבחינת נימצובה, בעלה היה אדם גס וסמכותי מדי. שני בני הזוג היו פטריוטים צ'כים, מה שגרם לבעל לא מעט בעיות בעבודה, ולעיתים קרובות הועבר למקומות שונים ובסופו של דבר נאלץ לעזוב את מקום העבודה שלו. לזוג נולדו ארבעה ילדים. המשפחה סבלה מעוני.
נימצובה מתה בעוני, לאחר שנפרדה מבעלה. הפטריוטים הצ'כיים ארגנו לה הלוויה מפוארת.
יצירתה
נימצובה כתבה סיפורים קצרים, רומנים ואגדות. ליצירותיה נודעה השפעה רבה על הפרוזה בצ'כית; העיתונאי והסופר יוליוס פוצ'יק, שהיה גם מתנגד בולט לנאציזם ואיש המחתרת האנטי-נאצית, ראה בה את מייסדת הפרוזה הצ'כית המודרנית. היא ואחרים פנו מן הדגם הרומנטי הגבוה, הקאנוני, של משוררים כדוגמת קארל יארומיר ארבן (Erben) וקארל הינק מאכה (Mácha), לכתיבה קרובה יותר לשפת הדיבור, העוסקת בין השאר גם באנשים פשוטים.
מבקרים וחוקרים לא מעטים דנו בשאלה לאיזו מסורת יש לשייך את נימצובה: לראשוני הריאליזם הספרותי, לרומנטיקה המאוחרת או לקטגוריה נפרדת לחלוטין. בתקופה הקומוניסטית עברו כתביה ניכוס אידיאולוגי והוצגו כפרוטו-סוציאליסטיים, אך גם לאחר מהפכת הקטיפה הם נשארו במעמד קאנוני.
משחקי עולם פתוח
משחקי עולם פתוח (באנגלית: Open world) הוא כינוי למשחקי וידאו בהם השחקן יכול לנוע בחופשיות בעולם וירטואלי וניתן לו חופש רחב לבחור את דרכו באופן יחסי לשאר משחקי הווידאו בהם השחקן מוגבל לקווים מוכתבים מראש של העלילה. ממשחקי עולם פתוח נעדרים מחסומים בלתי נראים אותם לא ניתן לעבור, הנמצאים במרבית המשחקים שאינם עולם פתוח.
במשחקי עולם פתוח עדיין קיימות מספר הגבלות שמונעות מהשחקן לנוע בחופשיות, לעיתים מסיבות של מגבלות טכניות ולעיתים מסיבות של הגבלות עלילת המשחק, כגון אזורים נעולים שעל השחקן לפתוח או שטחים גבוהים שעל השחקן לשפר את מיומנותו כדי לטפס עליהם.
הייחודיות הרבה של משחקים אלו היא בכך שהם נותנים לשחקן אפשרות לפתח את הדמות בה הם משחקים בכיוון בו הם רוצים ולשפר רק את הכישורים שהם מעוניינים בהם. פעמים רבות במשחקים אלו המטרה אינה לסיים את עלילת המשחק כפי שהוכתבה על ידי יצרנית המשחק, אלא לחקור את העולם ולגלות את צפונותיו תוך כדי ביצוע משימות צדדיות. פעמים רבות בחירות שבוחר השחקן מסוגלות לשנות לחלוטין את עלילת המשחק.
משחקיות ועיצוב
משחקי עולם פתוח מתוכננים בצורה לא קבועה, המאפשרת לשחקן לבחור את דרכו האישית במשחק ומאפשרת מספר דרכים לבצע כל משימה. משחקים מסוימים מתוכננים כשילוב בין שלבים בסגנון עולם פתוח לשלבים בעלי תווים כלליים. הביקורות נוטות לרוב לשפוט משחקי עולם פתוח בהתבסס על האם קיימות אפשרויות מעניינות להתנהל בעולם שלא בדרך הראשית המותווית על ידי יצרנית המשחק. משחקים מסוימים מהסוגה מתבססים על מקומות קיימים במציאות לצורך תכנון מפת המשחק.
אתגר תכנון מרכזי בתכנון משחקי עולם פתוח הוא מציאת האיזון הנכון בין חופש השחקן ברחבי העולם לצד קיומם של קווי עלילה של סיפור מרכזי. מאחר שפעמים רבות השחקן הולך בנתיב אותו המתכנן לא צפה, כותבי המשחק נאלצים למצוא דרכים יצירתיות לשרטט קו עלילה אשר לא יפגע בחופש השחקן. מסיבה זו, משחקי עולם פתוח יעדיפו לעיתים לחלק את העלילה המרכזית למספר רב של משימות קטנות יותר, או יעדיפו לפשט את העלילה הבסיסית.
אנטואן דה מיטרי
אנטואן דה מיטרי (בצרפתית: Antoine de Mitry; 20 בספטמבר 1857 – 18 באוגוסט 1924) היה מצביא צרפתי במלחמת העולם הראשונה שפיקד על הארמיות התשיעית, והשביעית.
קריירה מוקדמת
אנטואן דה מיטרי נולד ב-20 בספטמבר 1857 בלמני-מיטרי. בשנת 1875 התגייס דה מיטרי לצבא הצרפתי ושירת בחיל הפרשים. בשנת 1898 מונה דה מיטרי למפקד גדוד ברגימנט הספהאים האלג'ירי ה-2, ובשנת 1910 מונה למפקד רגימנט הדרגונים ה-29.
מלחמת העולם הראשונה
עם פרוץ המלחמה מונה דה מיטרי למפקד חטיבת קירסירים, ובאוקטובר 1914 מונה למפקד קורפוס הפרשים ה-2. ב-17 בדצמבר 1916 מונה דה מיטרי למפקד הקורפוס ה-6, ופיקד עליו במהלך הקרב השני על האן. ב-6 ביולי 1918 מונה דה מיטרי למפקד הארמייה התשיעית שהוקמה מחדש, ופיקד עליה בקרב השני על המארן. ב-23 באוקטובר 1918 מונה דה מיטרי למפקד הארמייה השביעית, ופיקד עליה עד סוף המלחמה.
לאחר המלחמה
ב-18 באוגוסט 1924 מת דה מיטרי בביתו שבפריז.
קישורים חיצוניים
אנטואן דה מיטרי
יחסי סין–שווייץ
היסטוריה
בין הרפובליקה העממית של סין לבין הקונפדרציה השווייצרית מתקיימים יחסים דיפלומטיים רשמיים ומלאים. על פי משרד החוץ של שווייץ, היחסים הדיפלומטיים הרשמיים שבין הרפובליקה העממית של סין לבין הקונפדרציה השווייצרית הם יחסים דיפלומטיים חמים במיוחד, אשר התחממו עוד יותר במהלך המאה העשרים ואחת.
הקשר הרשמי הראשון בין סין לשווייץ התרחש בשנת 1906. אמנה של ידידות בין שתי המדינות נחתמה בשנת 1918 והפכה את יחסי הרפובליקה הסינית–שווייץ ליחסים דיפלומטיים רשמיים.
שווייץ הכירה בעצמאותה של הרפובליקה העממית של סין ב-17 בינואר 1950, והייתה אחת מהמדינות המערביות הראשונות לעשות כן. כאשר הכירה שווייץ ברפובליקה העממית של סין, היא חדלה דה פקטו מהכרה ברפובליקה הסינית (החולשת על שטח טאיוואן דהיום). הקשרים הראשונים שבין הרפובליקה העממית של סין לבין שווייץ היו קשרים קרירים עקב המלחמה הקרה ואי סדר פוליטי בסין עצמה.
מאז שהוציא לפועל דנג שיאופינג את "מדיניות הדלת הפתוחה" בשנת 1979, החלו היחסים הדיפלומטיים בין שווייץ לסין בהתפתחות. בשנת 2015 חגגו שתי המדינות 65 שנים ליחסיהן הדיפלומטיים.
יחסים כלכליים
החל משנת 2010, הרפובליקה העממית של סין היא שותפת הסחר הגדולה ביותר של שווייץ ביבשת אסיה והשלישית בגודלה בעולם אחרי האיחוד האירופי וארצות הברית. הסכם סחר חופשי דו-צדדי בין שתי המדינות נחתם בבייג'ינג בשנת 2013 ונכנס לתוקפו ב-1 ביולי 2014. ההסכם כולל הסכמות על סחר בטובין ושירותים הניתנים לאזרחי שתי המדינות במדינה השנייה.
שווייץ וסין מקיימות דיאלוג כלכלי באופן סדיר החל משנת 2007. בנוסף, נחתם מזכר הבנות בין הבנק הבינלאומי הסיני לבין מחלקת המדינה לסחר בינלאומי של שווייץ בברן בחודש מאי 2013.
שווייצרים בסין
על פי הלשכה השווייצרית המרכזית לסטטיסטיקה, בסוף שנת 2018 התגוררו ברפובליקה העממית של סין (כאשר הונג קונג נכללת), שלושת אלפים שלוש מאות חמישים ושלושה אזרחים שווייצרים.
פלאנק (תרגיל)
פלאנק (מאנגלית: Plank), הידוע גם בשם תרגיל בטן סטטי, הוא תרגיל כוח הכרוך בשהייה במנח ללא תנועה לאורך זמן.
קיימות וריאציות רבות לתרגיל כמו פלאנק צידי (נקרא גם "גשר צידי") ופלאנק הפוך. הפלאנק נפוץ באימוני פילאטיס ויוגה, וכן באימוני מתאגרפים וענפי ספורט אחרים.
הפלאנק מחזק את שרירי הבטן, הגב והכתפיים. שרירים המעורבים בפלאנק הקדמי כוללים:
לפי ספר השיאים של גינס, השיא העולמי במנח הפלאנק עומד כיום על 9 שעות, 30 דקות ושנייה. שיא זה נקבע ב-6 באוגוסט 2021 על ידי דניאל סקאלי באוסטרליה.
המחלקה לביטחון לאומי (ספרד)
תפקידים
כגוף מייעץ לראש הממשלה, באחריותו להעניק תמיכה מיידית ומיטבית בענייני ביטחון לאומי לקבלת החלטות, וכן, בין היתר:
בתחום ניהול משברים המחלקה מספקת חזון מקיף וחוצה של ניהול משברים ותומכת בפעילות המבצעת של הוועדה המתמחה בתחום זה, וכוללת בין היתר גם:
במסגרת פיתוח המסגרת האסטרטגית של ביטחון לאומי, המחלקה ריכזה את העבודה לפיתוח אסטרטגיית הביטחון הלאומי וכן אסטרטגיות מרמה שנייה, במיוחד האסטרטגיות הלאומיות לבטיחות ימית, אסטרטגיות אבטחת סייבר לאומיות וביטחון אנרגיה לאומי.
הפיגוע באוו
ב-5 ביוני 2022, התרחש פיגוע המוני תוך ירי ופיצוץ מטעני חבלה בכנסייה הקתולית בעיר אוו במדינת אונדו, ניגריה. בפיגוע נהרגו לפחות 40 בני אדם ויותר מ-60 נפצעו. הרשויות הפדרליות הניגריות חושדות שהפיגוע והטבח בוצעו על ידי המדינה האסלאמית-מחוז מערב אפריקה.
רקע כללי
מדינת אונדו היא מדינה שלווה יחסית בדרום מערב ניגריה. בזמן ששאר חלקי המדינה סובלים מעימותים בעצימות נמוכה, כולל התקוממות ג'יהאדיסטית של בוקו חראם בעיקר בצפון מזרח ניגריה, וסכסוך עם שודדים בצפון מערב. שני הסכסוכים נמשכו למעלה מעשור. בשנת 2021 החל מרד נפרד, בדרגה נמוכה בדרום מזרח ניגריה בראשות תנועת הילידים של ביאפרה. עלייה באלימות בין חקלאים ונוודים במדינת אונדו נרשמה לפני הטבח. במהלך שנת 2021 הממשלה העבירה חוקים המגבילים את המרעה.
המתקפה
המתקפה החלה בסביבות השעה 11:30 (GMT+1) והתרחשה בכנסייה הקתולית של פרנסיס קסבייר הקדוש בנפת אוו כאשר המתפללים השתתפו במיסה וחגגו את חג פנטקוסט. קבוצה של חמושים נכנסה לכנסייה כשהם מחופשים לבני הקהילה, הם נשאו תיקים שבהם הוסלקו רובים ותת מקלעים. קבוצה אחרת תפסה עמדות מחוץ לכנסייה. מטעני חבלה מאולתרים הופעלו מחוץ לכנסייה ושתי הקבוצות החלו לירות על מתפללים. אלה שמחוץ לכנסייה ירו ישירות לתוכה בעוד אלו המחופשים לבני הקהילה ירו מבפנים, הם פגעו בנער שמכר ממתקים בכניסה ובמתפללים שניסו להגיע לשתי היציאות. הכניסה הראשית ננעלה והחמושים שהיו בפנים ירו על כל מי שזז. גם עוברי אורח ברחוב נפגעו מכדורים. בסרטונים שצולמו בתוך הכנסייה נראו גופות של הקורבנות שוכבות בשלוליות דם על הרצפה. לאחר המתקפה החמושים נמלטו באמצעות רכב מסוג ניסן סאני גנוב.
כומר ששרד את הטבח אמר שהפיגוע התרחש כאשר המיסה והתפילות עמדות להסתיים. "אפילו ביקשתי מהמתפללים להתחיל לצאת, בשלב זה התחלנו לשמוע יריות מזוויות שונות. התחבאנו בתוך הכנסייה, כמה אנשים עוד הספיקו לעזוב את הכנסייה כשהחל הפיגוע. הסתגרנו בכנסייה למשך 20 דקות. כששמענו שהתוקפים עזבו, פתחנו את הכנסייה והבהלנו את הקורבנות לבית החולים." כומר אחר שעזב את הבניין לפני הפיגוע ספר שניצולים שרצו החוצה עצרו אותו ואמרו לו שבתוך הכנסייה התרחש טבח.
עד נוסף אמר שהוא ראה וספר חמישה חמושים שביצעו את הפיגוע בתוך הכנסייה. בפיגוע נהרגו שני שוטרי כוחות הביטחון.
נפגעים
ב-7 ביוני, הסוכנות הלאומית לניהול אירועי חירום של ניגריה (NEMA), דיווחה, שלפחות 22 גופות מהמתקפה הגיעו לחדר המתים של בית החולים המקומי, כולל שני ילדים. בנוסף, הגיעו לבית החולים גם 58 פצועים. גופות רבות שנמצאו בכנסייה נלקחו על ידי בני משפחותיהם לקבורה פרטית בבית, עובדה המעידה על כך שמספר ההרוגים היה גבוה יותר. ב-9 ביוני תיקנה הממשלה את הדיווח והודיעה שמספר ההרוגים עלה ל-40 לפחות, וש-61 פצועים נמצאו עדיין בבית החולים. הדיווח אישר שלפחות חמישה ילדים נהרגו בפיגוע.
עדים וסוכנויות הידיעות העריכו את מספר ההרוגים יותר מ-50. הפוליטיקאי המקומי אדלגבה טימיליין אמר שהיו יותר מ-50 הרוגים כולל ילדים, בעוד שמקורות אחרים העריכו שמספר ההרוגים היה גבוה יותר. אחד הרופאים דיווח שלפחות 50 גופות נמצאו. טימיליין אמר גם שהכומר נחטף, דבר שהכנסייה של מדינת אונדו הכחישה. מנהיג הרוב בבית הנבחרים של מדינת אונדו, Oluwole Ogunmolasuyi, שביקר באתר הפיגוע ספר לפחות 20 הרוגים והעריך את מניין ההרוגים בין 70 ל-100. הרופאים אמרו לכתבים שהפיגוע היה אירוע רב-נפגעים ובתי החולים המקומיים היו מוצפים בקורבנות. חדשות ABC ציטטו מקור עלום שם שדיווח שיש גופות של 82 קורבנות המאוחסנות בחדר המתים המקומי בעוד שמקור אחר עדכן על הערכת המודיעין האמריקאית האחרונה שהעריך את מספר ההרוגים מעל 80.
אחרית דבר
מושל מדינת אונדו, רותימי אקרדולו, ביטל את נסיעתו לאבוג'ה בירת ניגריה ונסע לזירת הפיגוע; הוא כינה את הפיגוע "שפל ושטני", וכן גם "יום ראשון השחור באוו". אקרדולו נשבע "מתחייב לנצל כל משאב זמין כדי לצוד את התוקפים האלה ולגרום להם לשלם". נשיא ניגריה, מוחמדו בוהארי, גינה את הטבח ואמר כי מדובר ב"מתקפה מתועבת על מתפללים". האפיפיור פרנציסקוס התפלל לזכר הקורבנות ש"נפגעו בכאב ברגע של שמחה וחגיגה". ארגון הילידים של ביאפרה, השואף להחיות את מדינת איגבו הבדלנית ביאפרה, כינה את הפיגוע כפעולה "בלתי מתקבלת על הדעת" וכפיגוע טרור איסלאמי, וטען כי "הנוצרים צריכים להפסיק את תלותם בממשלת ניגריה". נציג הארגון אמר כי קבוצות בדלניות מביאפרה צריכות להגן על כנסיות בדרום ניגריה.
הטבח התקבל בהלם בציבור הניגרי. התגובה של הנשיא בוהארי ומפלגת הקונגרס זכו לביקורת על כך שפעולותיו כנגד הטרור בלתי מספקות. בוהארי עורר מחלוקת לאחר שנתפס מארח במסיבה את חברי APC שעות לאחר הפיגוע. יחידת המשמר הלאומי אמוטקון של 6 מדינות דרום מערב ניגריה, הודיע על פריסת כוחותיה להגנה על כנסיות ומסגדים במדינת אונדו החל מתאריך 12 ביוני 2022.
הלוויה ממלכתית לקורבנות הפיגוע אורגנה והתקיימה על ידי הרשויות הניגריות בתאריך 17 ביוני 2022. בעת המיסה בכנסייה, הבטיח מושל מדינת אונדו, אקרדולו, לשפר את המצב הביטחוני במדינה והודה כי הוא נושא באחריות לאי מתן אבטחה מספקת. הבישוף ג'וד ארוגונדה מתח ביקורת על נשיא ניגריה בוהארי על כך שהבטחות אנשיו הן "הבטחות ריקות" כי הם לא מצליחים לשמור על הביטחון ולמנוע טרור. הוא אמר לבאי הלוויות שהם צריכים "לתבוע את המדינה על כך שאינה פוגעת בהורסים אותה". הבישוף עמנואל באדג'ו דרש מהממשלה "להתעורר, לקום ולפעול כדי להבטיח חיים בכל רחבי ניגריה".
רה-פולריזציה מוקדמת שפירה
רה-פולריזציה מוקדמת שפירה (באנגלית: Benign early repolarization - BER), מכונה לעיתים רק רה-פולריזציה מוקדמת או High-take off, היא ממצא אלקטרוקרדיוגרפי הנחשב לשפיר - כלומר אינו מעיד על פתולוגיה לבבית כלשהי. התופעה מאובחנת על בסיס עלייה של מקטע ST הדומה לעלייה המתרחשת בעת אוטם שריר הלב (STEMI). המנגנון הפיזיולוגי הגורם לתבנית זו בא.ק.ג. אינו ברור לחלוטין.
על אף שרה-פולריזציה מוקדמת נחשבת לשינוי שפיר בא.ק.ג., מחקרים שבוצעו בשנים 2008–2009 מצאו קשר קטן בין רה-פולריזציה מוקדמת שנראית בקיר התחתון או הלטרלי של הלב, לבין דום לב פתאומי כתוצאה מהפרעת קצב לב מסוג פרפור חדרים. קשר זה נמצא בעיקר בחולים עם היסטוריה של התעלפויות או עם היסטוריה משפחתית של דום לב פתאומי.
רה-פולריזציה מוקדמת קיימת בכ-1–2 אחוזים מהאוכלוסייה והיא נפוצה יותר בגברים, מבוגרים צעירים, אפריקאים, אפרו-אמריקאים ואתלטים. רה פולריזציה מוקדמת נצפתה אצל כ-10–15 אחוזים מהחולים שהגיעו לחדר המיון עם תלונה על כאבים בחזה. שכיחותה של התופעה יורדת עם התקדמות הגיל, כאשר ב-30 אחוזים מהמקרים חלה חזרה של מקטע ST לגובהו התקין במשך השנים. רה-פולריזציה מוקדמת נדירה יחסית באנשים מעל גיל 70.
ड
ड - דַּ'ה היא האות ה-24 והעיצור ה-13 (לאחר ठ) באלפבית הדוונאגרי. אות זו נהגית כעיצור מכתשי, סותם, קולי כפוף (/ɖ/), כלומר כעין ד' כפופה (ɖa). האות הבאה היא ढ.
הר ת'ור (אלסקה)
הר ת'ור (באנגלית: Mount Thor) הוא הר בהרי צ'וגאץ' במדינת אלסקה שבארצות הברית.
גאוגרפיה
ההר הוא ההר השני בגובהו בהרי צ'וגאץ', וה-65 בגובהו באלסקה. גובהו של ההר 3,816 מטרים מעל פני הים.
ההר מתנשא לגובה של 950 מטרים מעל סביבתו.
מקור השם
ההר נקרא על שמו של האל הנורדי ת'ור - שהוא אל הרעם במיתולוגיה הנורדית. שם זה נבחר בשל קולם של מפולות השלגים בהר, שמזכיר צליל רעמים.
הטיפוס על ההר
הראשונים שטיפסו על ההר היו תומאס הרינגטון "הארי" בלדוורת' (Thomas Harrington "Harry" Bludworth), וינפורד קרוסבי "דאב" בלאדוורת' הבן (.Winford Crosby "Dub" Bludworth, Jr), ג'ון וינסנט "וין" האומן (John Vincent "Vin" Hoeman), בשנת 1968.
לקריאה נוספת
• Colby Coombs, Michael Wood, Alaska: A Climbing Guide, PP 140-141
• הסקר הגאולוגי של ארצות הברית, הרי צ'וגאץ'
אביעד גליקמן
ראשית חייו
אביעד גליקמן נולד בירושלים למשפחה דתית. את שירותו בצה"ל עשה בגדוד צבר של חטיבת גבעתי. במהלך השירות הצבאי יצא בשאלה. הוא בוגר האוניברסיטה העברית בירושלים בתקשורת ובסוציולוגיה. לאחר שחרורו מהצבא עבד כמאבטח במשמר בתי המשפט במשך כ-5 שנים.
קריירה
ב-2006 החל לעבוד בתקשורת במקומון ידיעות ירושלים מרשת מקומוני ידיעות אחרונות, שם שימש כתב פלילי ומשפט. עם הקמת העיתון "כלכליסט" בתחילת 2008, עבר גליקמן לשמש בעיתון ככתב המשפט והפלילים. ביוני אותה שנה עבר ל-ynet, שם שימש כתב המשפט המרכזי של האתר במשך כארבע שנים וחצי.
ב-2012 מונה לכתב לענייני משפט של חדשות 10 בערוץ 10. גם לאחר מיזוג הערוץ עם "רשת" המשיך בתפקידו בחדשות 13. בין הישגיו ניתן למנות את חשיפת ההקלטות בין שולה זקן לראש הממשלה לשעבר אהוד אולמרט, את חשיפת תיעוד השחזור של רצח הנער מוחמד אבו חדיר, את חקירת המשטרה בעניינה של שרה נתניהו בעניין המטפלת הסיעודית של אביה.
ב-2023 קבע בית המשפט כי גליקמן הוציא את דיבתו של אסף דעבול, המשנה לראש עיריית ראשון לציון וחייב אותו בפיצוי, לאחר ש"מסר דיווח עיתונאי שהוא רחוק מדי מהמציאות ועל כן חוטא לאמת".
חייו האישיים
גליקמן, המתגורר במודיעין, נשוי לעו"ד עדי שמחוביץ גליקמן. אשתו שימשה כעוזרת-דובר משרד המשפטים, ולכן, חתמה על הסדר ניגוד עניינים על רקע עבודתו.
לזוג שלושה ילדים.
פרסים
זכה באות אביר איכות השלטון לשנת 2020 בקטגוריית תקשורת מטעם התנועה לאיכות השלטון.
ढ
ढ - דְּ'הַה היא האות ה-25 והעיצור ה-14 באלפבית הדוונאגרי (אחרי ड). אות זו היא עיצור כפוף וכמעט זהה לड|אות הקודמת ड, אך בשונה ממנה, היא עיצור מנושף, כלומר היא מלווה בצליל נשיפה – h ונהגית כעיצור מכתשי, סותם, קולי כפוף מנושף, כלומר ɖha (עם דגש על ה-h). האות הבאה היא ण.
איחוד תימן
רקע
בניגוד למדינות מחולקות אחרות, כגון מזרח ומערב גרמניה, צפון וקוריאה הדרומית, או צפון ודרום וייטנאם, לא נוצרו שתי המדינות אשר נקראו "תימן" בעקבות מלחמת אזרחים או כתוצאה מכיבוש. אזור צפון תימן, שמרכזו בצנעא, הפך בנובמבר 1918 לממלכה עצמאית, עם סיום מלחמת העולם הראשונה וקריסתה של האימפריה העות'מאנית. לעומתו, באותה התקופה היה אזור דרום תימן, שמרכזו בעדן, מושבה בריטית. ב-1962 הפך החלק הדרום-מערבי של חצי האי ערב לפדרציה של דרום ערב שהייתה תחת הגנה בריטית וכללה בתוכה את העיר עדן, בעוד שב-1963 הפך גם החלק המרכזי-מזרחי של דרום חצי האי ערב לשטח חסות בריטי בשם הפרוטקטורט של דרום ערב שכלל את אזור חצרמוות. שתי הישויות היו למעשה תחת שליטה בריטית, אך הובטחה להם עצמאות ב-1968. ב-14 באוקטובר 1963 החלה התקוממות בעדן כנגד הבריטים בידי שתי מפלגות לאומניות, הבריטים החלו לסגת מהאזור ב-1967 וב-30 בנובמבר של אותה שנה הוכרזה עצמאותה של הרפובליקה העממית של דרום תימן.
בעקבות מלחמת האזרחים בצפון תימן שהסתיימה בסוף 1970, הוקמה בה ממשלה רפובליקנית, שכללה נציגים של השבטים באזור. הצפון נהנה מהכנסות נפט צנועות ומהעברות כספים מאזרחיו שעבדו במדינות הנפט העשירות של המפרץ הפרסי. בשנות ה-80 הוערכה אוכלוסיית צפון תימן ב-12 מיליון תושבים, לעומת 3 מיליון בדרום תימן.
בדרום תימן התפתחה חברה מרקסיסטית חילונית ברובה, כאשר המפלגה הסוציאליסטית ששלטה בדרום פעלה לחיזוק הסוציאליזם במזרח התיכון. עקב כך קיבלה דרום תימן סיוע משמעותי מברית המועצות.
באוקטובר 1972, פרצה מלחמת גבול בין הצפון לדרום, כאשר הצפון מגובה על ידי ערב הסעודית והדרום על ידי ברית המועצות. הלחימה הייתה קצרה, והסכסוך נגמר ב-28 באוקטובר 1972 בהסכם קהיר, בו נקבעה תוכנית לאחד את שתי המדינות למדינה אחת. הלחימה התחדשה בחודשים פברואר-מרץ 1979, כאשר דרום תימן סיפקה סיוע למורדים וכוחותיה אף חצו את הגבול ופלשו לשטח צפון תימן; כוחות דרום תימן הגיעו עד לעיר תעז (تعز) לפני שנסוגו, וגם סכסוך זה היה קצר מועד.
בסוף שנות ה-80 החלו חיפושי נפט סמוך לגבול המשותף, והדבר עורר רצון הדדי לפיתוח הסכמי שיתוף פעולה לניצול משאבים ולשיפור כלכלת שתי המדינות. במאי 1988 הגיעו שתי הממשלות להבנות שצמצמו משמעותית את המתח בין המדינות, אשר כללו הסכמה לחידוש שיחות האיחוד ולשיתוף פעולה בחיפוש נפט לאורך גבול המשותף. באותו חודש נוסדה חברה משותפת לשתי המדינות להשקעות במינרלים ובנפט (YCIMOR). בנובמבר 1989 קיבלו מנהיגי שתי המדינות את טיוטת ההסכם שנוסחה עוד בשנת 1981 וכללה את פירוז הגבול המשותף, מעבר גבול חופשי לתושבים בעלי אזרחות תימנית בהצגת תעודת זהות וקביעת צנעא כעיר הבירה של המדינה המאוחדת. בין הגורמים לרצונה של דרום תימן היו עימותים פנימיים בין המנהיגים שהובילו למלחמת אזרחים קצרה בינואר 1986 שהסתיימה בהדחת הנשיא עלי נאסיר מוחמד (علي ناصر محمد الحسني) ובעיקר, התמוטטותה של ברית המועצות בסוף שנות ה-80 ותחילת שנות ה-90, שהייתה התומכת העיקרית שלה. אירועים אלה הביאו את דרום תימן לסף פשיטת רגל, ותרמו משמעותית להחלטה על איחוד.
איחוד
החוקה המאוחדת סוכמה במאי 1990, ואושררה במשאל עם במאי 1991. החוקה קבעה מערכת בחירות חופשית ורב מפלגתית, זכות להחזיק רכוש פרטי, שוויון וכיבוד זכויות אדם בסיסיות. הבחירות לפרלמנט נערכו ב-27 באפריל 1993, בסיועם של ארגונים בינלאומיים, אשר עקבו אחר מהלך הבחירות ועל טוהרן. בשל ההבדל הניכר בגודל האוכלוסיות, נטו תוצאות הבחירות לעבר רוב של חברי פרלמנט של מפלגות מהצפון, כאשר מפלגת הקונגרס הכללית של העם (المؤتمر الشعبي العام) זכתה ברוב המושבים, עם 143. מנגד, זכתה הנציגה העיקרית של הדרום, המפלגה הסוציאליסטית התימנית (الحزب الاشتراكي اليمني) ל-69 מושבים, בעוד המפלגה האיסלאמיסטית העיקרית, מפלגת העם התימני לרפורמה (لتجمع اليمني للإصلاح) ל-63. על אף שזכתה במרבית המושבים מאזור הדרום שהיה מאוכלס פחות, הפכה המפלגה הסוציאליסטית לשותפה משנית בקואליציה שהרכיבה את הממשלה החדשה.
כאשר הוקם שדה נפט חדש במחוז חצרמוות, החלו תושבי הדרום להרגיש שאדמתם, האזור העיקרי בו מופק נפט במדינה, מנוכסת בצורה לא חוקית כחלק ממזימה מתוכננת של שליטי צפון תימן.
לבסוף, נאלצה המדינה המאוחדת החדשה להתמודד עם משבר פוליטי, כאשר נשלחו (למעשה גורשו) כ-800,000 עובדי חוץ מערב הסעודית בחזרה לתימן, זאת בשל סירובה של האחרונה לתמוך במדינות הקואליציה במהלך מלחמת המפרץ. העברות הכספים של עובדי החוץ, שהיוו חלק חשוב בכלכלת תימן, הופסקו והממשלה נאלצה לשכן את העובדים ששבו במחנות פליטים, בזמן שהחליטה היכן לשכנם ואיך לשלבם מחדש בכלכלה המקומית. שובם של העובדים לתימן גם הקפיצה באחת את אוכלוסיית המדינה ב-7%.
מלחמת אזרחים
חוסר השוויון בחלוקת הכוח בפרלמנט גרם לדרישתם של מנהיגי הדרום לעבור לשיטה פדרלית עם ממשל אוטונומי לדרום והביא לעימותים פוליטיים בתוך הקואליציה, שהסתיימו בפרישתו של סגן הנשיא מטעם המפלגה הסוציאליסטית, עלי סאלם אל-בייד ויציאתו לגלות מרצון באוגוסט 1993. נשיא תימן עלי עבדאללה סאלח ראה את הדרישות כשאיפה של הדרום לעזוב את האיחוד ולהשיג עצמאות מחדש. עם הסכסוכים הפוליטיים בממשלה החלו גם עימותים ברחבי המדינה בין השבטים והקבוצות השונות שערערו את המצב הביטחוני. משא ומתן בין מנהיגים מהצפון ומהדרום בעמאן שבירדן הסתיים בחתימה על הסכם הבנות ב-20 בפברואר 1994. על אף החתימה, נמשכו העימותים שהובילו לפריצתה של מלחמת אזרחים ב-4 במאי בין צבא הדרום לצבא הצפון - ששמרו על עצמאותם ולא התאחדו לצבא לאומי אחד לאחר ההכרזה על המדינה המאוחדת.
המנהיגים בדרום הכריזו על הקמת הרפובליקה הדמוקרטית של תימן ב-21 במאי 1994, אך המדינה החדשה לא הוכרה על ידי הקהילה הבינלאומית. במהלך הלחימה, נעזרו כוחות צפון תימן במשתפי פעולה בדרום מתומכיו של הנשיא שהודח ב-1986, עלי נאסיר מוחמד, כנגד הבדלנים.
עדן נכבשה ב-7 ביולי 1994, ועד מהרה התמוטטה ההתנגדות בשאר חלקי המדינה. בלחימה נהרגו בין 5,000 ל-7,000 איש, הרס רב נגרם לערים בדרום תימן ואלפי תומכים, אנשי צבא ומנהיגים מהדרום נמלטו ויצאו לגלות. לאחר סיום המלחמה, הוקמה המפלגה הסוציאליסטית מחדש אך נותרה חלשה וחסרת השפעה.
שינויים שנערכו בחוקת המדינה המאוחדת ביטלו את הוועדה המייעצת הנשיאותית. הנשיא סאלח נבחר על ידי הפרלמנט ב-1 באוקטובר לתקופת כהונה חדשה של חמש שנים. בנוסף, נקבע שינוי בחוקה שבבחירות מעתה ואילך ייבחר נשיא בבחירות ישירות מתוך לפחות שני נציגים שתציע הרשות המחוקקת.
אחרית דבר
תימן בחרה את הנשיא סאלח בפעם הראשונה בבחירה ישירה בספטמבר 1999 לכהונה נוספת של חמש שנים. בחירות לפרלמנט נערכו בפעם השנייה באפריל 1997. שינויים נוספים בחוקה האריכו את כהונת הנשיא בשנתיים נוספות, כך שהבחירות הבאות לנשיאות נדחו ל-2006, ותקופת הכהונה של חברי הפרלמנט הוארכה לשש שנים, כך שהבחירות הבאות נדחו ל-2003. שינויים חדשים בחוקה ב-2001 הפכו את הפרלמנט לגוף בעל שני בתי מחוקקים: מועצה ("שורא") עם 111 חברים הממונה על ידי הנשיא, ובית הנבחרים ש-301 נציגיו נבחרים על ידי האזרחים. תימן הפכה למעשה למדינה בשליטת מפלגה גדולה דומיננטית אחת - מפלגת הקונגרס הכללית של העם.
מלחמת האזרחים שפרצה בשנת 2015 חילקה בפועל את תימן בין תימן הצפונית (בשליטת החות'ים) לתימן הדרומית שבשליטת ממשלת תימן.
מורטון גולד
מורטון גוּלד (באנגלית: Morton Gould; 10 בדצמבר 1913 - 21 בפברואר 1996) היה מלחין, מנצח, פסנתרן ומעבד מוזיקלי יהודי אמריקאי.
חייו
מורטון גולד נולד בריצ'מונד היל שברובע קווינס בניו יורק, למשפחה יהודית, אב שמוצאו מאוסטריה ואם ילידת רוסיה. מגיל צעיר ראו בו ילד פלא, מחונן בכישרונות אלתור והלחנה. יצירתו הראשונה התפרסמה כשהיה בן שש. מגיל שמונה למד במכון לאמנות המוזיקה (שהיה בהמשך לג'וליארד) במלגה, ובמקביל למד באוניברסיטת ניו יורק. מוריו העיקריים היו אבי וייטסייד (פסנתר) ווינסנט ג'ונס (תאוריה, הרמוניה והלחנה).
בתקופת השפל הגדול, עבד גולד, שהיה עדיין נער, בניו יורק, בנגינת פסנתר בבתי קולנוע ואף בהצגות וודביל. כשנפתח רדיו סיטי מיוזיק הול, התקבל גולד לעבודה כפסנתרן הסגל. בשנת 1935 עסק בניצוח ובעריכת תוכניות תזמורתיות לתחנת הרדיו WOR של ניו יורק, ששידוריה הופצו בכל ארצות הברית. בתוכניות המוזיקה שערך שילב את הפופולרי עם הקלאסי. כשהיה בן 18 התפרסמה יצירתו "3 רישומים שמרניים" (1932) בהוצאת שירמר, שהמשיכה להוציא את יצירותיו במשך רוב ימי חייו.
הופעותיו בתוכניות רדיו פופולריות נמשכו בשנות ה-40' והגיעו אל מיליוני מאזינים. ב-1942 חיבר מוזיקה לסרט הקצר "טבעת הפלדה", בבימוי גארסון קאנין ובהפקת יחידת הקולנוע של המשרד האמריקאי לניהול חירום.
גולד חיבר מוזיקה למחזות ברודוויי כגון Billion Dollar Baby ו-Arms and the Girl; מוזיקה לסרטים ובהם Delightfully Dangerous, Cinerama Holiday ו-Windjammer; מוזיקה לסדרות טלוויזיה כמו "מלחמת העולם הראשונה" והמיני-סדרה "שואה: סיפורה של משפחת וייס"; ומוזיקה לבלטים Interplay, Fall River Legend ו-I'm Old Fashioned. הוא עבד בשיתוף פעולה עם הכוראוגרפים ג'רום רובינס וג'ורג' בלנשין.
גולד ניצח על כל התזמורות האמריקאיות החשובות כמו גם על תזמורות בקנדה, מקסיקו, אירופה, יפן ואוסטרליה. עם התזמורת שלו, הקליט יצירות רבות מן הרפרטואר הקלאסי המקובל, בהן רפסודיה בכחול של גרשווין, שאותה אף ניגן בפסנתר. הוא זכה בפרס גראמי בשנת 1966 על הקלטת הסימפוניה הראשונה של צ'ארלס אייבס, עם התזמורת הסימפונית של שיקגו. ב-1983 קיבל גולד את פרס שרביט הזהב של אגודת התזמורת הסימפונית האמריקאית. ב-1986 נבחר גולד לאקדמיה האמריקנית לאמנויות ולספרות.
גולד, שהיה חבר פעיל ב-ASCAP (האגודה האמריקאית של מלחינים, סופרים ומול"ים) במשך עשורים רבים, כיהן כנשיאה משנת 1986 עד 1994. במהלך כהונתו, פעל לשמירת הזכויות הרוחניות של אמנים מבצעים, ככל שהאינטרנט נעשה לכוח בעל השפעה רבה על חברי ASCAP.
גולד מיזג סגנונות חדשים ברפרטואר שלו עם הופעתם, בהם יסודות נבדלים ושונים מן הקצה אל הקצה, כולל יצירות מוזמנות של קריין ראפ בשם "הרץ והדינוזאור" ומחלקת כבאים מזמרת בשם "צינור כיבוי" בשביל תזמורת הנוער של פיטסבורג. בשנת 1993 הוזמנה יצירתו "ולס רפאים" לתחרות הפסנתר הבינלאומית התשיעית ע"ש ואן קלייברן. ב-1994 קיבל גולד את תואר הכבוד של מרכז קנדי לאות הוקרה על מפעל חייו בתרומות לתרבות האמריקאית.
ב-1995 קיבל גולד את פרס פוליצר למוזיקה על "מוזיקה לכלי מיתר", יצירה שהזמינה התזמורת הסימפונית הלאומית של ארצות הברית לחגוג את העונה האחרונה של מנהלה מסטיסלב רוסטרופוביץ'. ב-2005 הוענק לו פרס גראמי על מפעל חיים. כמו כן היה חבר במועצת המנהלים של אגודת התזמורת הסימפונית האמריקאית ושל הוועד הלאומי להענקת פרסי אמנות בתחום המוזיקה. רוב יצירותיו ועיבודיו יצאו בחברת RCA, וכמה מהם יצאו בחברות BMG, סוני ושירמר.
התעתיקים המקוריים של גולד, מסמכיו האישיים ושאר פריטים הנוגעים לחייו שמורים בארכיב בספריית הקונגרס ונגישים לציבור.
מ.ק. 624
'''מ.ק. 624''' הוא השם שניתן בצה"ל למכשיר קשר דיגיטלי נייד וידני מתוצרת תדיראן המשדר שמע באפנון תדר, (FM) בתחום התג"מ (תדר גבוה מאוד) (VHF).
בגלל מידותיו הקטנות ומשקלו הנמוך, המכשיר משמש כקשר אישי וניתן להשתמש בו כמכשיר יד בעל תצוגה דיגיטלית, מיקרופון ורמקול מובנים, או בנשיאה על הגב בעזרת קופסת פיקוד ואבד"שים . ניתן לחבר אל מכשיר זה מצפין.
היסטוריה
בתחילת שנות ה-90 החלה הצטיידות של צה"ל במכשיר הקשר הזה.
סוללה חשמלית
מתח: הסוללה למכשיר היא 12 וולט ליתיום.
אנטנה
אל בית באנטנה של המ.ק. ניתן לחבר אנטנת שוט 892 שאורכה הוא 89.2 ס"מ בעזרת מתאם גמיש.
אביזרי דיבור ושמע
ניתן לחבר למ.ק. 624 מגוון מערכות דיבור, אשר הנפוצה שבהן היא מערכת דיבור בצורת אפרכסת המכילה מיקרופון ואוזניה. כמו כן ניתן לחבר אליה קופסת פיקוד ק"פ 624 לשליטה בערוצים.
מרכז המודיעין למלחמה בטרור ופשע מאורגן
מרכז המודיעין ללוחמה בטרור ופשע מאורגן (בספרדית: Centro de Inteligencia para la lucha contra el Terrorismo y la Delincuencia Organizada, בראשי תיבות CITCO) היא שירות הביטחון הפנימי של ספרד האחראי על ביטחון פנים, מניעת טרור, מאבק בפשע מאורגן וארגונים רדיקליים אלימים אחרים תוך ניהול וניתוח כל המודיעין הפנימי של המדינה. המרכז הוקם באוקטובר 2014 על ידי מיזוג של המרכז הלאומי לתיאום המלחמה בטרור ומרכז המודיעין למלחמה בפשע מאורגן.
היסטוריה
הסוכנות נוצרה ב-15 באוקטובר 2014 בצו מלכותי 873/2014 של מלך ספרד, מיום 10 באוקטובר 2014, אשר שינה את הצו המלכותי 400/2012, מיום 17 בפברואר 2014, שבאמצעותו פותח המבנה הבסיסי של משרד הפנים הספרדי.
הסוכנות קמה ממיזוג של שתי סוכנויות מודיעין קודמות, המרכז הלאומי לתיאום המלחמה בטרור (CNCA) ומרכז המודיעין למלחמה בפשע מאורגן (CICO) תחת מזכירות ביטחון המדינה של משרד הפנים הספרדי. מטרת האיחוד הייתה לייעל את המאמצים ולנצל את המשאבים הכלכליים של שתי הסוכנויות לנוכח האיומים הגוברים והקשר בין קיצוניים אלימים, ארגוני טרור ועליית הפשע המאורגן.
תפקידים
CITCO אחראית על קליטה וניתוח של המידע האסטרטגי הזמין במאבק בפשע מאורגן, טרור ורדיקליזם אלים, עיצוב אסטרטגיות נגד איומים אלה, ובמידת הצורך, קביעת קריטריונים לפעולה ותיאום מבצעי של הגופים הפועלים במקרים של צירוף מקרים או הסכמה בחקירות, ובפרט:
כוח אדם
צוות הסוכנות מורכב מאנשי המשטרה הלאומית (CNP), המשמר האזרחי, שירות פיקוח המכס, סוהרי שירות הכליאה, חיילי הכוחות המזוינים וסוכני מרכז המודיעין הלאומי (CNI).
אלגיז
המשמעות של האלגיז במיסטיקה מסמלת חיים, לידה, בריאות, וכן הגנה (לפי ראלף בלום). בגרמנית ידוע אלגיז כרונת החיים - Lebensrune.
צורה
אלגיז דומה בצורתו לצורת הפות'ארק המאוחר של הרונה מַנַז (ᛘ).
מכורים למין אנונימיים
מכורים למין אנונימיים (באנגלית: Sex Addicts Anonymous) היא התארגנות שמספקת לחבריה תוכנית "שנים עשר צעדים" כדי להתמודד עם התנהגות מינית בלתי מבוקרת, המכונה גם התמכרות למין. מכורים למין אנונימיים קיימת לצד התארגנויות אחרות של שנים עשר צעדים המיועדות למכורים למין: מכורים למין ולאהבה אנונימיים, מכורים למין כפייתי אנונימיים, סקסוהוליסטים אנונימיים ומחלימים מיניים אנונימיים. קיימות גם קבוצות עבור בני משפחות של מכורים למין. תפקידן דומה לתפקיד קבוצות דומות לאלכוהוליסטים אנונימיים ולמכורים לסמים אנונימיים.
אלגיז
פירוש סמלי אפשרי
פירוש הסמל במקור הוא סמל להגנה מכוחות האויב או הגנה באופן מיסטי, או שלילי (הבעת כניעה, כפי שנראה בדוגמה בולטת בציור השלושה במאי 1808). כך גם יש הרואים את צורת האלגיז כדמוית רגל של ציפור, מה שיכול לסמל רע (טלפי טורף) או טוב (יד המושטת לעזרה או יונה המביאה עמה תקווה). רגל יונה ודמות אנושית הפורשת ידיה היו הדימויים שהועלו במהלך עיצוב סמל ההתנגדות לחימוש גרעיני. רגל העורב הוא המקור לסמל האלגיז המתנוסס על דגלי מפלגת העורבים בסדרה שאלתיאל קוואק. בסדרה, מפלגה זו מוצגת כבעלת מספר מוטיבים של המפלגה הנאצית.
מכורים למין אנונימיים
מכורים למין אנונימיים נוסדה בשנת 1977 בארצות הברית, על ידי גברים שהתמודדו עם התנהגות מינית בלתי נשלטת והחליטו להיעזר לשם כך בתוכנית שנים עשר הצעדים של אלכוהוליסטים אנונימיים, תוך שהם מתאימים אותה להתמודדויות הייחודיות למכורים למין. התוכנית פתוחה לכל מי שמעוניין להפסיק התנהגות מינית בלתי נשלטת. אין כל דרישה אחרת להגעה לקבוצות. התוכנית פתוחה לבעלי כל נטייה מינית וזהות מגדרית. בשל האופי הרגיש של הנושאים שעליהם מדברים בקבוצות, חלק מהקבוצות עורכות היכרות עם חברים חדשים המעוניינים להצטרף, לפני שנמסר להם המיקום והזמן של המפגשים. קיים שאלון שנועד לסייע לחבר חדש להחליט אם הוא סובל מהתמכרות למין.
ב"מכורים למין אנונימיים" כל חבר יוצר לעצמו הגדרה אישית של מפוכחות מינית, שתובעת הימנעות מאופנים מסוימים של פעילות מינית, שאותו חבר רואה כבלתי נשלטים, מסוכנים או מזיקים. הקבוצה מעודדת את החבר לכבד אחד את הגדרת הניקיון של חברו. הרבה מחברי "מכורים למין אנונימיים" נעזרים בכלי שמכונה "שלושה מעגלים" כדי לסווג צורות שונות של התנהגות מינית. בתוך מעגל פנימי כותבים התנהגויות שמהם רוצים להימנע (כדוגמת מין בתשלום, מין אנונימי, צפייה בפורנוגרפיה). פעולה כזאת תיחשב "נפילה" או "שימוש". במעגל אמצעי כותבים התנהגויות ומצבים שעלולים להוביל למעגל פנימי (שוטטות ממשית או וירטואלית, מצבים שבהם עולים רגשות תסכול, בדידות או כאב). ובמעגל החיצוני כותבים התנהגויות בריאות - מיניות ולא מיניות (יחסי מין במסגרת קשר אינטימי, לקיחת חלק במפגשים קבוצתיים, עיסוק בספורט או באמנות יצירתית, שינה וארוחות סדירות).
אלגיז
שימוש מודרני
ממוזער|שלט של בית מרקחת (בגרמנית: Apotheke, לכן הסימון A) בגרמניה הנאצית. עם עליית הנאציזם עלתה גאוות העם הגרמני והרצון לכבד את המורשת הגרמנית הקדומה. שלט זה מדגים שימוש בסימן הרוני של השפה הגרמנית העתיקה, וגם עיצוב האות A מופיע בגופן גותי גרמני מסורתי. [[קובץ:CodexRunicus.jpeg|ממוזער|דוגמה למילים הכתובות עם אלגיז או מנז בעמוד מן ה"[[קודקס רוניקוס"]] בגרמניה הנאצית, כחלק מההתחברות למורשת הגרמנית הקדומה, נעשה שימוש בסמלים רוניים בדגליהם של ארגונים לאומיים (כולל סמל האס-אס המציג את האות סִיגֶל ᛋ). שם הופיע האלגיז, כסימן לרפואה, בשלטי בתי מרקחת ועל מדי חובשים בתנועת הנוער ההיטלראי; וכסמל החיים, על מצבות, כאשר האלגיז ᛉ מסמן תאריך לידה והסימן ההפוך יר ᛦ סימן את תאריך הפטירה. מאז 1945 ממשיך האלגיז להופיע כסמל החיים בארגונים של שונאי-שחורים או נאו-נאצים כגון הנשיונל אליאנס והתנועה הפלמית הלאומנית Voorpost.
האלגיז בתרבות
האלגיז מופיע בסדרת האנימציה שאלתיאל קוואק בתור דגלה של מפלגת העורבים הלאומית, המתוארת כתנועה פשיסטית הסוגדת לגזע העורבים. בסמל שבדגלי מפלגת העורבים ניתן להבחין בדמיון לצורת רגלי עורב המסוגננות כדוגמת פלר דה ליס.
מכורים למין אנונימיים
הספר המרכזי של קבוצת מכורים למין אנונימיים הוא ספר "מכורים למין אנונימיים" המכונה גם "הספר הירוק". הוא מסביר את אופי ההתמכרות למין, את שנים עשר הצעדים וגם כולל מידע על הקבוצות וכלי ההחלמה של התוכנית. חלקו השני של הספר כולל מגוון רחב של סיפורים אישיים של מכורים למין. בסיפורים מתוארים אופנים שונים של התמכרות למין, כמו גם צורות שונות של החלמה. מטרת הסיפורים האישיים היא לשמש השראה ולהראות שעבודת שנים עשר הצעדים אכן מאפשרת החלמה מהתמכרות למין.
אלגיז
אלגיז הפוך
מאחר שהאלגיז מזוהה עם ארגוני שנאה, ניתן לראות בסמל השלום וופירוק הנשק הגרעיני של ג'רלד הולטום היפוך של האלגיז הניצב בתוך מעגל. יש לשים לב להבדל בין שימוש זה בסמל הפוך לבין המשמעות הקדומה של אלגיז הפוך (יר), שהיא מוות.
ראו גם
סמלים דומים:
מכורים למין אנונימיים
חונך (ספונסר) הוא אחד ממשתתפי התוכנית שחבר נעזר בו להחלמה ושהקשר איתו נועד לסייע בהחלמה של אותו חבר. רצוי שחונך יהיה כבר תקופה כלשהי בתוכנית, יצבור פרק זמן משמעותי של ניקיון מפעילות מינית ממכרת ויעבור את שנים עשר הצעדים. מקובל שחונך נמצא בקשר אישי רציף עם חניך, כדי להדריך אותו בעבודת התוכנית. השפעתו העיקרית של החונך היא דרך דוגמה אישית. בדרך כלל מומלץ לחבר חדש לקחת חונך בהקדם. חונך יכול להיות זמני או קבוע, אך גם חונך קבוע ניתן להחליף.
קבוצה של מכורים למין אנונימיים קיימת בישראל מאוגוסט 2014.
ג'ק דילן גרייזר
ג'ק דילן גרייזר (באנגלית: Jack Dylan Grazer; נולד ב-3 בספטמבר 2003)  הוא שחקן אמריקאי ממוצא יהודי. הוא התפרסם כששיחק בתפקידים ראשיים בסרטי הקולנוע "זה", ובהמשכו "זה: חלק 2" ובסרטי גיבורי-העל "שהאזאם".
ביוגרפיה
גרייזר נולד בלוס אנג'לס, קליפורניה שבארצות הברית, לאנג'לה לפבר ולשחקן היהודי גאווין גרייזר. דודו מצד אביו הוא המפיק האמריקאי-יהודי בריאן גרייזר.
בשנת 2018, המגזין "הוליווד ריפורטר" בחר בגרייזר כאחד משלושת הכוכבים המובילים מתחת לגיל 18.
בשנת 2020 יצא גרייזר מהארון בשידור חי ביוטיוב. לאחר שנשאל על ידי מעריץ לגבי נטייתו המינית, גרייזר ענה "אני ביסקסואל" והוסיף את המשפט המזוהה עם סרטו "לוקה": "שקט, ברונו".
בשנת 2023 שיחק בסרט גיבורי העל "שהאזאם! 2: זעם האלים".
רנאטה בירנשטיין
רנאטה מריה בירנשטיין (בגרמנית: Renate Birnstein; נולדה ב-17 בנובמבר 1946) היא מלחינה, כנרת ופסנתרנית גרמנייה. היא נולדה בהמבורג ולמדה בבית הספר הגבוה למוזיקה אצל דיטר דה לה מוטה וג'רג' ליגטי. בשנת 1973 קיבלה דיפלומה בהלחנה ובפסנתר.
לאחר סיום לימודיה, קיבלה בירנשטיין משרת הוראה בבית הספר הגבוה למוזיקה בהמבורג. היא זכתה בפרס רומא לשנת 1983. יצירותיה מבוצעות ברחבי העולם.
משאלה (אלבום)
משאלה הוא אלבומו החמישי של הזמר בועז שרעבי, שיצא לראשונה לחנויות בפברואר 1987.
האלבום הופק והופץ על ידי חברת "הד ארצי", עם הפקה מוזיקלית ועיבודים של ירון בכר, כאשר את רוב השירים כתב הפזמונאי אהוד מנור.
האלבום כלל להיטים רבים כגון חידוש לשיר "ברית עולם" ושירים שהלחין שרעבי בעצמו, ביניהם: "לשיר איתך" (דואט עם אלילתו של שרעבי, שושנה דמארי) אשר הגיע למקום ה-22 במצעד הפזמונים השנתי תשמ"ז (1987), "הלוואי" שעמו השתתף בקדם אירוויזיון של 1986 (הגיע למקום האחרון עם נקודה אחת בלבד, אך בהמשך נהפך לאחד משיריו האהובים והמוכרים של שרעבי), "כל עוד" ושיר הנושא ("משאלה").
שירים בולטים נוספים שניתן לציין היו: "את תלכי בשדה", שהתפרסם בביצועה של חוה אלברשטיין, והשיר שהפך לאחד מלהיטיו הגדולים ביותר, "לתת".
השיר "לתת" נבחר ב"מצעד היובל" בגלי צה"ל (על ידי חיילי צה"ל וכוחות הביטחון) כשיר האהוב ביותר בתולדות המדינה.
סגנונו המוזיקלי של אלבום זה דומה לאלבום הקודם, אם כי באלבום הזה מורגשת יותר השפעה של פסנתר וקצת פחות סאונד אלקטרוני של סינטסייזרים כמו באלבום הקודם.
השיר "לשיר איתך" נבחר במקום הראשון ב"מצעד הדואטים הגדול" של וואלה וECO99 ב-2021.
משתתפים באלבום
עיבודים והפקה מוזיקלית: ירון בכר (פרט ל-"הלואי" - ננסי ברנדס).
יחסי יוון–צ'כיה
בדצמבר 2015 נקרא הדיפלומט היווני פאנאיוטיס סאריס מהשגרירות בפראג חזרה לאתונה בשל הצהרה לא מובנת של נשיא צ'כיה מילוש זמאן כשדיבר על משבר החוב של יוון ועל המצב המורכב שנוצר בגוש האירו כתוצאה ממנו.
דניאל איפלה-אוסיריס
דניאל איפלה-אוסיריס (בצרפתית: Daniel Iffla Osiris; 23 ביולי 1825 – 5 בפברואר 1907) היה איש הון, פטרון האמנויות ונדבן יהודי צרפתי ממוצא מרוקאי-ספרדי. איפלה-אוסיריס עשה את הונו בבנקים צרפתיים שהשקיעו בבניית מסילות רכבת בספרד - פעילות שבזכותה הוענק לו אות מסדר איזבלה.
קורות חיים
דניאל איפלה נולד למשפחה צרפתית-יהודית ממוצא מרוקאי-ספרדי. אביו, יצחק, נולד בבורדו ב-1799 והיה סוחר. אמו, לאה, נולדה אף היא בבורדו ב-1797. דניאל נולד לבני הזוג, שנישאו ב-1823, שנתיים מאוחר יותר, ונקרא על שם סבו מצד אביו.
מקורו של השם 'איפלה' הוא מן הפועל أَفْلَحَ (אפלחה) בשפה הערבית במשמעות של "הצליח". את השם "אוסיריס" הוא הוסיף ב-1861 על פי הוראת צו אימפריאלי לאחר פשיטת רגל שזכתה לפרסום גדול. השם מתייחס לשמו של האל אוסיריס במיתולוגיה המצרית, לו (יחד עם אחותו, איזיס) מיוחסת הבאת התרבות למצרים.
דניאל איפלה למד בבית הספר היהודי בבורדו עד לגיל 14 ולאחר מכן המשיך את לימודיו בפריס. כשהיה בן 17 עזב את לימודיו כדי לעבוד כברוקר וזכה להצלחה רבה בחברות בנקאיות מיסודם של היהודים הספרדים ז'ול מירס ומואיז מיו.
פעילותו כפטרון האמנויות וכנדבן
דניאל איפלה אוסיריס פרש עד 1860 מחיי העסקים והקדיש את שארית חייו לאמנויות, לספרות למדעים לאחר מותה של בת זוגו ב-1855. אשתו, שהייתה נוצרייה, מתה במהלך לידת התאומים, שלא שרדו אף הם.
פעילותו כפטרון האמנויות ופילנתרופ הייתה בהשראת מסורת הצדקה ביהדות, ערכי הרפובליקה הצרפתית וגם רצונו להיפטר מההון שצבר.
הוא מוכר במיוחד בזכות תרומתו למכון פסטר (תרומה שהופנתה למימון בבניית 'מכון הרדיום' על שם מארי קירי), פסל ז'אן ד'ארק בעיר נאנסי ומימון בנייתם של בתי כנסת רבים בצרפת (בית הכנסת בווינסנס, פריס, טור), תוניסיה (תוניס) ושווייץ (לוזאן). על פי בקשתו ובשל רצונו להטימן בקרבת אשתו הנוצרייה, הצליח לאחר מאבק עיקש לקבל חלקה הנמצאת בין בתי הקברות היהודי והנוצרי בפריס. את קברו מעטרת רפרודוקציה של פסל משה של מיכלאנג'לו.
Sugar & Booze
Sugar & Booze (בעברית: סוכר ואלכוהול) הוא אלבום האולפן השני של השחקנית והקומיקאית האמריקאית אנה גאסטייר. האלבום יצא לאור ב-25 באוקטובר 2019, על ידי חברת התקליטים הנריס גירל רקורדס, לכבוד חג המולד. מתוך האלבום יצא סינגל אחד: "Secret Santa".
האלבום הגיע למקום הרביעי במצעד אלבומי הג'אז.
קהילת המודיעין הספרדית
קהילת המודיעין הספרדית (בספרדית: Comunidad de Inteligencia Española) היא קבוצה של ארגוני ביון התלויים בממשלת ספרד אשר ביססו את עצמם כקהילת מודיעין באמצעות חוק 11/2002. ניתן לחלק את קהילת המודיעין לשלושה ענפים:
לכל הסוכנויות הללו, יש להוסיף את סוכנויות המודיעין מחילות המשטרה השונים של ספרד. קהילת המודיעין מדווחת ישירות לראש ממשלת ספרד ולקבינט שלו.
מרכז המודיעין של הכוחות המזוינים (ספרד)
מרכז המודיעין של הכוחות המזוינים (בספרדית: Centro de Intelligencia de las Fuerzas Armadas; בראשי תיבות: CIFAS) היא סוכנות ביון ספרדית של משרד ההגנה שתפקידה לספק למטה הכללי, למשרד ההגנה ולראש הממשלה מידע על סיכונים ומשברים מחו"ל. בראשו עומד מפקד בדרגת גנרל.
זהו גוף ייחודי ומשותף של הכוחות המזוינים של ספרד בענייני מודיעין צבאי, הוא שולט במערכות המודיעין והלוחמה האלקטרונית, שומר על מרכזי המודיעין של הצבא, הצי וחיל האוויר, שכפופים כולם למרכז. המרכז נוסד בשנת 2004, כדי להחליף את אגף המודיעין לשעבר של מטה ההגנה.
הקורפוס ה-16 (ארצות הברית)
הקורפוס ה-16 היה קורפוס של צבא ארצות הברית שלחם במהלך מלחמת העולם השנייה.
הקמת הקורפוס
ב-1 באוקטובר 1933 הוקם הקורפוס ה-16 כחלק מיחידות המילואים של צבא ארצות הברית, וב-7 בדצמבר 1943 הופעל הקורפוס בפורט ריילי, קנזס תחת פיקודו של ג'ון אנדרסון.
אירופה
הקורפוס נשלח לאירופה בינואר 1945, שם לחם בחזית המערבית כחלק מהארמייה התשיעית. הקורפוס השתתף בשחרור העיר רורמונד בהולנד, ולאחר מכן השתתף בחיסול כיס הרוהר ובקרבות האחרונים שהיו בגרמניה.
לאחר המלחמה
לאחר המלחמה חזרו חיילי הקורפוס לארצות הברית, וב-7 בדצמבר 1945 פורק הקורפוס.
באפריל 1951 הופעל הקורפוס שוב, ככוח מילואים אשר הוצב בפיקוד המזרח הרחוק. במאי אותה שנה נשלח הקורפוס לסנדאי, יפן, שם היה מוצב עד לפירוקו בנובמבר 1954. ב-22 באפריל 1957 הוקם שוב הקורפוס והוצב בנברסקה, שם שהה עד לפירוקו הסופי ב-30 באפריל 1968.
רבנדל אמזונאס ענק
רבנדל אמזונאס ענק (שם מדעי: Scolopendra gigantea) הוא מין הנדל הגדול ביותר בעולם. הוא מצוי בטבע באמריקה הדרומית ובמספר איים קרובים כמו האיים הקריביים.
בשל גודלו הוא מסוגל לטרוף באמצעות טפריו הגדולות איתם הוא מזריק לטרפו ארס קטלני, לא רק חסרי חוליות כמו שאר הנדלים אלא לטרוף חולייתנים קטנים. הוא ניזון מחרקים גדולים, עכבישים כמו טרנטולות ועקרבים וגם מצפרדעים קטנות, לטאות ונחשים קטנים, עופות, עכברים ואף מעטלפים. בכמה מערות בהם מושבות עטלפים ישנם נדלים המטפסים על תקרת המערה ומחכים שעטלף יעופף תחתיהם ואז חוטפים אותו עם כמה מרגליהם הקדמיות.
ארס הנדל יכול להרוג גם חיות גדולות. בעבר נרשם מקרה מוות בוונצואלה של ילד בן 4 שננשך מנדל שהסתתר בתוך בקבוק קולה פתוח.
התיאטרון שלנו
התיאטרון שלנו הוא תיאטרון רפרטוארי לילדים ונוער שהוקם בשנת 1994 על ידי הבמאי, היוצר והשחקן רונן גולדפרב (פלד).
בין הפקות התיאטרון: "דירה להשכיר", "איה אאוץ' אווה", "בנצי הפיל", "עכבר העיר ועכבר הכפר", "בגדי המלך החדשים", "עלילות פרדיננד פדהצור בקיצור", "רונן בארץ הסיפורים", "שימו לב גם אליי", "מי מה מוזיקה", "אדון חלום", "זהבה ושלושת הדובים", "עמי ותמי בבית הממתקים" ועוד. וכן קונצרטים בשיתוף תזמורת סימפונט רעננה: "מכשפה במול", ו"איך באים השירים אל לב האדם".
Ain't Your Mama
Ain't Your Mama (בעברית: אני לא אמא שלך) הוא סינגל של הזמרת האמריקאית ג'ניפר לופז.
התיאטרון שלנו
בין שחקני התיאטרון בהפקות העבר: גילה אלמגור, משי קלינשטיין, דין דין אביב, עדי אשכנזי, שלומי קוריאט, דנה סמו, אלי גלפרין, גיא פרידמן, איתי שגב, נטע הבר.
Ain't Your Mama
השיר יצא לאור ב-7 באפריל 2016, על ידי אפיק רקורדס וניויוריקן רקורדס.
התיאטרון שלנו
"התיאטרון שלנו" הפיק תוכניות טלוויזיה וספיישלים בשיתוף ערוץ "הופ", ערוץ "בייבי" וסידרה קבועה "ספר לי סיפור" בכיכובו של רונן גולדפרב (פלד) ב"הוט".
Ain't Your Mama
רקע
במרץ 2016, שש שנים לאחר עזיבתה של לופז את חברת התקליטים "אפיק", חזרה לחברה והפיקה איתם אלבום שלם.
התיאטרון שלנו
כיום תוכני ההצגות והסדרות של "ספר לי סיפור" ו"ספר לי סיפור - האגדות של רונן" משודרים בערוץ הכוכבים, באתר PODI ובתוכן לילדים הנקראת יוקיד (YOUKID) ובעבר בערוץ כוכבי הילדים.
Ain't Your Mama
ביקורות
כעבור מספר שעות, מעריצים רבים של הזמרת קשה פעלו להחרמת השיר של לופז.
התיאטרון שלנו
בשנת 2004 העלה התיאטרון את ההצגה המקורית "בנצי", שאת שיריה הלחינה הזמרת יהודית רביץ.
Ain't Your Mama
וידאו קליפ
הווידאו קליפ של השיר הועלה לאתר יוטיוב ב-6 במאי 2016. שלושה ימים לאחר שהקליפ הועלה, הוא זכה ליותר מ־11 מיליון צפיות. ב־17 ביוני של אותה שנה, כחודש וחצי לאחר העלאת הקליפ, הוא הגיע ל־100 מיליון צפיות.
התיאטרון שלנו
בשנת 2010 הפיק התיאטרון את ההצגה "לג'ירפה נתפס הצוואר", בדיבוב של הזמרת ריטה, המגלמת את הציפור.
Ain't Your Mama
וידאו קליפ
נכון למאי 2022, הקליפ זכה לכ-826 מיליון צפיות.
התיאטרון שלנו
פרסים
במסגרת פרס הבמה לילדים ונוער זכתה בשנת 2008 ההצגה ״איה אאוץ' אווה״ של ״התיאטרון שלנו״ בפרס הצגת השנה. באותה שנה זכה רונן גולדפרב (פלד) בפרס במאי השנה, וכן זכה התיאטרון בפרס עיצוב התלבושות של השנה.
נחשוניים
נחשוניים (שם מדעי: Anhingidae) היא משפחת עופות מים מסדרת הסולתאים החיים בביצות, באגמים ובגדות נהר באזורים טרופיים באמריקה, באפריקה, בדרום מזרח אסיה ובאוסטרליה. הם צוללים במים כדי לצוד דגים ויצורי מים קטנים. הם קרובי משפחתם של הסולות והקורמורניים.
מיון
במשפחת הנחשוניים קיים רק סוג אחד - Anhinga - ובו ארבעה מינים:
סוגים שנכחדו כללו את הסוגים: גיגאנהינגה (Giganhinga), Meganhinga, Paranavis, Macranhinga ו-Protoplotus.
קאוקה
קאוקה (בספרדית: Cauca) הוא אחד מ-32 המחוזות של קולומביה. המחוז נמצא בדרום-מערב קולומביה והוא גובל במחוזות ואייה דל קאוקה וטולימה בצפון, בוילה וקקטה במזרח, בפוטומאיו בדרום, בנריניו בדרום-מערב ובאוקיינוס השקט בצפון-מערב. כמו כן האי גורגונה שייך למחוז.
המחוז משתרע על שטח של 29,308 קמ"ר. במחוז מתגוררים כ-1.4 מיליון תושבים (הערכה ל-2017). בירת המחוז היא פופאיאן.
היסטוריה
במהלך התקופה הפרה-קולומביאנית ישבו במקום שבטי ילידים שונים, כשהמרכזיים שבהם הם בני הפאס והגואמביאנו. האירופאי הראשון שעבר במקום היה הקונקיסטאדור הספרדי סבסטיאן דה בללקאסר שייסד את פופאיאן ב-1537. תוך שנים ספורות הוקמה פרובינציית פופאיאן, שהשתייכה למלכות המשנה של פרו עד להקמת מלכות המשנה של גרנדה החדשה במאה ה-18. הפרובינציה כללה חלקים נרחבים מקולומביה המודרנית ובירתה הייתה העיר פופאיאן, שהפכה לאחת הערים החשובות במלכות המשנה.
לאחר קבלת העצמאות של רפובליקת קולומביה הגדולה בתחילת המאה ה-19 נוצרה פרובינציית פופאיאן שהשתייכה למחלקת קונדינמרקה (שכללה את שטחי קולומביה ופנמה המודרניות), אך תוך שנים ספורות הייתה חלוקה מחדש למחוזות והאזור היה חלק ממחוז קאוקה (שכלל את כל מערב קולומביה המודרנית). לאחר פיצול הרפובליקה ב-1830 האזור נכלל ברפובליקת גרנדה החדשה ופרובינציית פופאיאן נוסדה מחדש, אך בשנים שלאחר מכן פוצלו ממנה כמה יחידות מנהליות וב-1845 שטחה כבר היה דומה יותר למחוז המודרני של קאוקה מאשר לפרובינציה המקורית. ב-1857 הרפובליקה הפכה לפדרלית ונוצרה מדינת קאוקה שכללה את כל דרום ומערב המדינה, כמו גם חלקים נרחבים ממזרחה ואשר בירתה הייתה פופאיאן. ב-1863 הרפובליקה הפכה לארצות הברית של קולומביה והמדינות המקוריות המשיכו להתקיים. ב-1886 ארצות הברית של קולומביה הפכה לרפובליקת קולומביה הלא-פדרלית והמדינה הפכה למחוז קאוקה. בסוף המאה ה-19 ותחילת המאה ה-20 פוצלו שטחים רבים מהמחוז עד שב-1910 הוא הגיע לתצורתו הנוכחית.
כלכלה
כלכלת המחוז מסתמכת בעיקר על חקלאות, הכוללת בין היתר גידול אגבה, קנה סוכר, קפה, תירס, מניהוט, שעועית ועגבניות, גידול מקנה, עיבוד מזון, דיג, חטיבת עצים וכרייה. כמו כן יש במחוז גידול נרחב של צמח הקוקה שממנו מופק הסם קוקאין.
חלוקה מנהלית
בדומה לחלק גדול ממחוזות קולומביה, יש למחוז חלוקה מנהלית נוספת מלבד החלוקה לרשויות מקומיות והוא מחולק לחמש פרובינציות (Provincias) כדלהלן:
אוזימנדיאס (שובר שורות)
אוזימנדיאס (באנגלית: "Ozymandias") הוא פרק בסדרת הטלוויזיה "שובר שורות". שם הפרק לקוח משם הסונטה "אוזימנדיאס" מאת פרסי ביש שלי. הפרק זיכה בפרס אמי את התסריטאית שלו,, ואת השחקן בריאן קראנסטון המגלם את דמותו של וולטר וייט כמו גם את אנה גאן המשחקת את אשתו סקיילר וייט בסדרה.
תקציר העלילה
בפלאשבק לאירועי פרק הפיילוט של הסדרה, וולטר וייט וג'סי פינקמן מייצרים יחד מת' בפעם הראשונה בקראוון באמצע המדבר. וולט מתקשר לאשתו סקיילר, שנמצאת בהריון מתקדם, ומשקר לה בנוגע לסיבות שישוב באיחור הביתה. סקיילר מציעה ששמה של התינוקת יהיה הולי.